Komisijos Sprendimas
1990 m. kovo 28 d.
dėl Madagaskaro įmonių, patvirtintų importuoti į Bendriją šviežią mėsą, sąrašo
(90/165/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules bei šviežią mėsą ir mėsos produktus iš trečiųjų šalių [1] su paskutiniais pakeitimais, padarytais Direktyva 89/227/EEB [2], ypač į jos 4 straipsnio 1 dalį ir 18 straipsnio 1 dalį,
kadangi trečiųjų šalių įmonėms negali būti leidžiama eksportuoti į Bendriją šviežią mėsą, jei jos nesilaiko Direktyvoje 72/462/EEB nustatytų specialiųjų ir bendrųjų reikalavimų;
kadangi Komisijos sprendimu 84/576/EEB [3] uždrausta importuoti šviežią mėsą iš Madagaskaro įmonių; tačiau kadangi, siekiant staiga nenutraukti dabartinio prekybos srauto, importuoti tebeleidžiama iki 1985 m. birželio 30 d.;
kadangi vėlesnis patikrinimas, atliktas remiantis Direktyvos 72/462/EEB 5 straipsniu ir Komisijos sprendimo 86/474/EEB dėl patikrinimų vietoje, kuriuos būtina atlikti iš šalių, kurios nėra narės, importuojant galvijus, kiaules ir šviežią mėsą, įgyvendinimo [4], 2 straipsnio 1 dalimi, parodė, kad dviejose įmonėse higienos standartai sugriežtinti ir gali būti laikomi patenkinamais;
kadangi tokiomis aplinkybėmis ši įmonė gali būti įtraukta į įmonių, kurioms leidžiama eksportuoti į Bendriją, sąrašą ir todėl Sprendimą 84/576/EEB reikėtų panaikinti;
kadangi šviežios mėsos importui iš priede nurodytos įmonės tebetaikomos kitur nustatytos nuostatos, ypač dėl gyvūnų sveikatos, liekanų šviežioje mėsoje ištyrimo, draudimo gyvulininkystės ūkiuose naudoti tam tikras hormonines medžiagas;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Priede nurodytoms Madagaskaro įmonėms leidžiama importuoti į Bendriją šviežią mėsą remiantis minėtu priedu.
2. Importui iš priede išvardytų įmonių ir toliau taikomos kitur nustatytos Bendrijos veterinarinės nuostatos.
2 straipsnis
Valstybės narės draudžia importuoti šviežią mėsą iš priede nenurodytų įmonių.
3 straipsnis
Sprendimas 84/576/EEB panaikinamas.
4 straipsnis
Šis sprendimas skirtas valstybėms narėms.
Priimta Briuselyje, 1990 m. kovo 28 d.